**Ministru kabineta noteikumu projekta**

**“Grozījumi Ministru kabineta 2016. gada 31. maija noteikumos Nr. 331 „** **Noteikumi par pasākumiem, kas saistīti ar civilās aviācijas nelaimes gadījumiem””**

**sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Nav attiecināms atbilstoši Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1 punktam. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likums “Par aviāciju” 66.panta pirmā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz veikt divus grozījumus Ministru kabineta 2016. gada 31. maija noteikumos Nr.331 „Noteikumi par pasākumiem, kas saistīti ar civilās aviācijas nelaimes gadījumiem” (turpmāk - noteikumi Nr.331). Pirmais grozījums attiecas uz noteikumu Nr.331 1.3.apakšpunkta nedaudz precīzāku formulējumu attiecībā uz vienu no trim jomām, uz ko noteikumi Nr.331 attiecas.  Ar otru grozījumu Noteikumu projekts papildina noteikumus Nr.331 ar jaunu punktu, kas paredz to, ka Transporta nelaimes gadījumu un incidentu izmeklēšanas birojs (turpmāk – Izmeklēšanas birojs) izmeklēšanu veic saskaņā ar Izmeklēšanas biroja rokasgrāmatā ietverto izmeklēšanas vadības plānu.  Eiropas Civilās aviācijas drošības izmeklēšanas iestāžu tīkls (ENCASIA) ir izstrādājis dokumenta projektu par savstarpējo palīdzības sistēmu (EMSS), kas noteic, ka Eiropas valstīm ir jāizstrādā izmeklēšanas vadības plāns, kam ir jābūt civilās aviācijas nelaimes gadījumu operatīvās rīcības plāna sastāvdaļai. Šajā ENCASIA dokumentā ir ietvertas norādes, kā sagatavot nacionālo izmeklēšanas vadības plānu, lai Eiropas valstis būtu spējīgas veikt liela mēroga aviācijas nelaimes gadījumu izmeklēšanu. Šis izmeklēšanas vadības plāns ir īpaši nepieciešams mazajām valstīm, kāda ir arī Latvija, kurām nav pietiekamu resursu liela mēroga aviācijas nelaimes gadījumu izmeklēšanai. Tādēļ ENCASIA dokumentā par izmeklēšanas vadības plānu ir uzsvērusi būtisku šī plāna sadaļu – citu valstu izmeklēšanas iestāžu un to speciālistu iesaiste palīdzības sniegšanā izmeklēšanā, nosakot, kādā veidā notiek savstarpējā sadarbība un palīdzības sniegšana.  Šobrīd Valsts robežsardze, ievērojot noteikumu Nr.331 4.punktā tai deleģēto pienākumu, ir sākusi darbu pie operatīvās rīcības plāna izstrādes.  Iekļaujot noteikumos Nr.331 noteikumu projekta 2.punktu, Izmeklēšanas birojam būs normatīvs pamatojums izstrādāt liela mēroga civilās aviācijas nelaimes gadījumu izmeklēšanas vadības plānu, iekļaujot to izmeklēšanas rokasgrāmatā. |
| 3. | Projekta izstrādē iesaistītās institūcijas un publiskas personas kapitālsabiedrības | Transporta nelaimes gadījumu un incidentu izmeklēšanas birojs |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību**  **un administratīvo slogu** |
| Projekts šo jomu neskar |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |  |  |  |  |
| --- | --- | --- | --- | --- |
| **VI. Sabiedrības līdzdalība un komunikācijas aktivitātes** | | | | |
| 1. | | Plānotās sabiedrības līdzdalības un komunikācijas aktivitātes saistībā ar projektu | | Atbilstoši Ministru kabineta 2009.gada 25.augusta noteikumiem Nr.970 „Sabiedrības līdzdalības kārtība attīstības plānošanas procesā” par projekta izstrādi tika informēti sabiedrības pārstāvji, ievietojot Paziņojumu par līdzdalības iespējām tiesību akta izstrādes procesā Satiksmes ministrijas tīmekļa vietnē 2019.gada 19.februārī. |
| 2. | | Sabiedrības līdzdalība projekta izstrādē | | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā. |
| 3. | | Sabiedrības līdzdalības rezultāti | | Priekšlikumi nav saņemti. |
| 4. | | Cita informācija | | Nav. |
|  | | | | |
| **VII. Tiesību akta projekta izpildes nodrošināšana un tās ietekme uz institūcijām** | | | | |
| 1. | Projekta izpildē iesaistītās institūcijas | | Transporta nelaimes gadījumu un incidentu izmeklēšanas birojs. | |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | | Ar projektu netiek paplašinātas iestādei normatīvajos aktos noteiktās funkcijas.  Projekts neparedz jaunu institūciju izveidi vai esošo institūciju likvidāciju vai reorganizāciju, kā arī projektam nav ietekmes uz esošo institūciju cilvēkresursiem. | |
| 3. | Cita informācija | | Nav. | |

Satiksmes ministrs T.Linkaits

Vīza: Valsts sekretārs K.Ozoliņš